เวียร์-มุกดา ประกบคู่รักต่างวัยครั้งแรก ใน ม่านบังใจ
เป็นการโคจรมาพบกันครั้งแรกของพระเอกเวียร์-ศุกลวัฒน์ คณารศ กับนางเอกดาวรุ่งพุ่งแรง มุกดา นรินทร์รักษ์ ใน ม่านบังใจละครเรื่องนี้สร้างขึ้นจากบทประพันธ์ของ ชูวงศ์ ฉายะจินดา เขียนบทโทรทัศน์โดย ณ ภัทรพร กำกับการแสดงโดย ธีระศักดิ์ พรหมเงิน ผลิตโดย บริษัท มุมใหม่ จำกัดอ่านเรื่องย่อละคร ม่านบังใจ คลิกเรื่องราวรักต่างวัยของ ทัฬห์ (เวียร์) นักธุรกิจ พ่อม่ายลูกติด ที่พรากชีวิตพ่อของเฟื่องลดา (มุกดา) ไปด้วยอุบัติเหตุ และเธอเข้าใจผิด ว่าเขาใช้เงินบีบบังคับให้แต่งงานด้วย เธอจึงยอมแต่งงานกับเขา เพื่อปอกลอกสมบัติตามคำแนะนำของแม่เลี้ยง แม้ความใกล้ชิดจะทำให้เธอหวั่นไหว แต่ด้วยทิฐิมากั้นหัวใจเธอไม่ให้ยอมรับความจริง กว่าจะรู้ว่าเขารักเธออย่างจริงใจ ก็เกือบสายเกินไปเวียร์ ศุกลวัฒน์ เล่าถึงบทบาทในละครเรื่องนี้ ว่า เป็นละครที่บทค่อนข้างสนุก แนวโรแมนติกดราม่า ซึ่งในเรื่องพระเอกนางเอกต้องอายุห่างกันเป็นสิบปี แต่ตัวจริงผมอายุยังไม่เยอะนะครับ (ยิ้ม) และในเรื่องผมจะเล่นเป็นนักธุรกิจ เจ้าของโรงแรม เป็นพ่อม่ายภรรยาเสียชีวิต มีลูกติดหนึ่งคน แล้วเราดันไปขับรถชนพ่อนางเอกเสียชีวิต ก็เลยอยากที่จะดูแลนางเอก ปกป้องนางเอกไม่ให้ถูกเจ้าหนี้ทำมิดีมิร้าย ก็เลยช่วยใช้หนี้ให้กับแม่เลี้ยงของนางเอก แล้วให้นางเอกมาอยู่กับเราแทนเพื่อปกป้องเขา แต่ด้วยความที่นางเอกเขาแค้นที่เราทำให้พ่อเขาตาย กว่าจะเข้าใจกันก็มีเรื่องราวมากมาย แต่ก็จะมีลูกสาวของผมในเรื่องช่วยเป็นกาวใจ ยังไงฝากติดตามกันด้วยนะครับ ติดตามละครเรื่อง ม่านบังใจ ได้ทุกวันจันทร์-อังคาร เวลา 20.20 น. เริ่มตอนแรกวันอังคารที่ 26 พฤษภาคม 2563 ทางช่อง 7HD กด 35อ่านเรื่องย่อนิยายไทยรัฐทุกเรื่อง คลิกที่นี่
เป็นการโคจรมาพบกันครั้งแรกของพระเอก เวียร์-ศุกลวัฒน์ คณารศ กับนางเอกดาวรุ่งพุ่งแรง มุกดา นรินทร์รักษ์ ใน ม่านบังใจ
ม่านบังใจ,นิยาย,ศุกลวัฒน์ คณารศ,ช่อง 7,ละคร